**ORGANIZACIJA RADA ŠKOLE NA POČETKU ŠKOLSKE GODINE 2020./2021.**

Dragi učenici, poštovani roditelji i udomitelji,

nastava u našoj školi je organizirana u jednoj smjeni. U matičnoj školi prvi sat počinje u 8:00 sati, a u područnoj školi u 8:15 sati. Učenici stalno borave u svojoj matičnoj učionici, osim za potrebe prisustvovanja na satovima informatike u informatičkoj učionici te na satovima TZK-e u sportskoj dvorani ili vani.

**PRVI DAN NASTAVE, 7. rujna 2020**.

Molimo roditelje da prije odlaska u školu, svojoj djeci izmjere temperaturu. Ukoliko dijete ima temperaturu 37,3 ili više neka ne ide u školu.

***DOLAZAK PRVAŠIĆA – OŠ „Petar Zrinski“ Jalžabet***

Učenici 1. razreda matične škole dolaze u pratnji jednog roditelja u **9:30 sati**. Ispred škole ih dočekuje razrednica Marija Majhen i vodi ih u njihov razred. Roditelji moraju imati zaštitnu masku. Na ulazu djeca i roditelji dezinficiraju obuću i ruke. Vode računa da stalno održavaju razmak s ostalim roditeljima i učenicima.

***DOLAZAK PRVAŠIĆA – PŠ Kelemen***

Učenici 1. razreda područne škole dolaze u pratnji jednog roditelja u **10:30 sati**. Ispred škole ih dočekuje razrednica Vesna Horvat i vodi ih u njihov razred. Roditelji moraju imati zaštitnu masku. Na ulazu djeca i roditelji dezinficiraju obuću i ruke. Vode računa da stalno održavaju razmak s ostalim roditeljima i učenicima.

Za sve učenike od 2. do 8. razreda **matične škole** nastava počinje u 8.00 sati i traje do 9.00 sati.

Učenici ulaze u školu kroz tri ulaza - A, B i C ulaz.

***A ulaz j****e glavni ulaz u školu – ulaze* ***učenici razredne nastave***

***B ulaz*** *je s desne strane škole ( novi dio škole) –* ***učenici 7.-ih i 8.-ih razreda***

***C ulaz*** *je s lijeve strane škole ( kraj igrališta )-* ***učenici 5.-ih i 6.-ih razreda***

Za sve učenike **PŠ Kelemen** od 2. do 4. razreda nastava počinje u 8:15 sati i traje do 9:15 sati.

Učenici ulaze u školu kroz dva ulaza:

***A ulaz***- glavni ulaz u područnu školu

***B ulaz*** – ulaz s lijeve strane školske zgrade

Učenici putnici dolaze organiziranim prijevozom. Odmah po dolasku ulaze u školu kroz propisani ulaz, prelaze dezinfekcijsku barijeru i dezinficiraju ruke.

Učenike 5.-ih razreda na školskom igralištu dočekuju razrednici te ih vode u njihove matične učionice.

Prvi dan učenici dolaze bez školskih papuča, a od utorka su ih obvezni donijeti u školu (papuče ostaju u graderobi).

**VOZNI RED - 7.09.2020.**

Autobus kreće u 7:15 sati iz Jakopovca, u Kaštelacu je u 7:17, a u Kelemenu u 7:20. Nakon što vozač odveze učenike u školu vraća se po učenike u Leštakovec i Imbriovec (u Leštakovcu je u 7:30).

Po učenike u Novakovec autobus stiže u 7:40 h.

U 7:50 autobus kreće iz Leštakovca u smjeru PŠ Kelemen, a 8:00 kreće iz smjera Jakopovec - Kaštelanec prema PŠ Kelemen.

**Učenici pješaci iz Jalžabeta dolaze u školu između 7:50 i 7:55 sati**  i odmah ulaze u školsku zgradu prema rasporedu ulaza.

**Učenici pješaci iz Kelemena dolaze u školu u 8:10 sati**  te ulaze u školu prema rasporedu ulaska.

Molimo da učenici iz Jalžabeta i Kelemena dolaze prema rasporedu kako se ne bi stvarala gužva na ulazima.

**RASPORED UČIONICA I ULASKA U ŠKOLU**

***OŠ Jalžabet***

|  |  |  |
| --- | --- | --- |
| **RAZREDNI ODJEL** | **ULAZ** | **UČIONICA** |
| 1. | A ULAZ ( GLAVNI ULAZ ) | STARI DIO ŠKOLE (kat) |
| 2. | A ULAZ ( GLAVNI ULAZ ) | STARI DIO ŠKOLE (kat) |
| 3. | A ULAZ ( GLAVNI ULAZ ) | STARI DIO ŠKOLE (kat) |
| 4. | A ULAZ ( GLAVNI ULAZ ) | STARI DIO ŠKOLE (kat) |
| 5.A | C ULAZ ( KRAJ ŠKOLSKE DVORANE) | STARI DIO ŠKOLE (prizemlje) |
| 5.B | C ULAZ ( KRAJ ŠKOLSKE DVORANE) | STARI DIO ŠKOLE (prizemlje) |
| 6.A | C ULAZ ( KRAJ ŠKOLSKE DVORANE) | STARI DIO ŠKOLE (prizemlje) |
| 6.B | C ULAZ ( KRAJ ŠKOLSKE DVORANE) | STARI DIO ŠKOLE (prizemlje) |
| 7.A | B ULAZ ( NOVI DIO ŠKOLE) | NOVI DIO ŠKOLE (kat) |
| 7.B | B ULAZ ( NOVI DIO ŠKOLE) | NOVI DIO ŠKOLE (kat) |
| 8.A | B ULAZ ( NOVI DIO ŠKOLE) | NOVI DIO ŠKOLE (prizemlje) |
| 8.B | B ULAZ ( NOVI DIO ŠKOLE) | NOVI DIO ŠKOLE (prizemlje) |

**PŠ Kelemen**

|  |  |
| --- | --- |
| **RAZREDNI ODJEL** | **ULAZ** |
| 1. | **ULAZ A** ( GLAVNI ULAZ) |
| 2. | **ULAZ B** ( S LIJEVE STRANE ŠKOLSKE ZGRADE) |
| 3. | ULAZ A ( GLAVNI ULAZ ) |
| 4. | **ULAZ B** ( S LIJEVE STRANE ŠKOLSKE ZGRADE) |

**PRIJEVOZ AUTOBUSOM**

Svi učenici koji koriste autobusni prijevoz moraju nositi zaštitne maske. U autobusu se koliko je moguće održava razmak među učenicima. Preporuča se da djeca iz iste obitelji ( braća, sestre) sjede zajedno. Preporuka je da učenici istog razrednog odjela sjede u istom dijelu autobusa, te da učenici u dolasku i odlasku iz škole sjede na istom mjestu. Na autobusnim stanicama učenici trebaju poštivati fizički distancu i izbjegavati okupljanja.

**NOŠENJE ZAŠTITNIH MASKI U ŠKOLSKOJ ZGRADI**

Svi učenici i zaposlenici škole obavezni su nositi zaštitne maske prilikom dolaska u školu, na školskim hodnicima i u svim zajedničkim prostorima. Za prvi dan nastave molimo roditelje da učenicima osiguraju zaštitne maske.

***U ponedjeljak, 7.9.2020. svi učenici će dobiti zaštitne maske koje je za njih osigurala Varaždinska županija.***

**PODJELA UDŽBENIKA**

Učenici prvi dan nastave donose školske torbe kako bi preuzeli udžbenike.

**PREHRANA**

Prehrana je organizirana u školi od utorka 8. rujna. Svi učenici korisnici školske kuhinje imaju užinu u svojim učionicama.

**PRODUŽENI BORAVAK**

Produženi boravak organizirat će se od 14.9.2020. u skladu s uputama Stožera i epidemiološkim mjerama.

**DOLAZAK RODITELJA U ŠKOLU**

Roditelji koji imaju simptome zaraznih bolesti ili su u samoizolaciji ne dolaze u pratnji djeteta. Roditelji ne smiju ulaziti u školsku zgradu ( osim roditelja učenika prvog razreda, prvi dan nastave).

Individualni razgovori mogući su telefonom ili drugim komunikacijskim putevima u dogovoru s razrednicima i predmetnim učiteljima.

**OBVEZA MJERENJA TEMPERATURE**

**Molimo roditelje da djetetu osiguraju jednu malu bilježnicu u koju će svaki dan prije odlaska u školu upisati izmjerenu temperaturu.**

**Pozivamo vas da i dalje redovito pratite mrežne stranice škole gdje će se objavljivati ostale važne obavijesti.**

***Od srca vam želimo sretan i uspješan početak nove školske godine!***

Vaši učitelji i ravnateljica